SPRÁVA 		IUVENTA 
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

1.	Účastník ZPC 

Meno a priezvisko, tituly:	Silvia Hamerlíková, Mgr.	
Znalosť cudzích jazykov:	Anglický jazyk, ruský jazyk	

2.	Zahraničná pracovná cesta

Štát / mesto:	Belgicko, Dilbeek	
Názov a adresa 
prijímajúcej organizácie:	Youth hostel Don Bosco, Dilbeek, Belgicko	
Účel cesty:	Účasť na školení newcomers jednotlivých   NA 	
Spôsob financovania 
(kto hradí cestovné, pobytové náklady, iné výdavky):	Ubytovacie náklady, stravu, cestovné náklady a vreckové hradila IUVENTA.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
09.05.2016	Príchod účastníkov školenia, privítanie a predstavenie účastníkov 	
10.05.2016	Predstavenie hosťujúcej agentúry
Predstavenie programu školenia
Youthpass
Kompetencie
Schéma a rámec programu Erasmus + a YiA	
11.05.2016	Schéma a rámec programu Erasmus + YiA
Potreby a podpora 
Workshop na tému Neformálne vzdelávanie 
Paralelné workshopy na témy : Kľúčové kvality a Intervízia	
12.05.2016	Priestor na diskusiu na zvolené témy   
Návšteva EK 	
13.05.2016	Zhodnotenie školenia

4.	Stručný priebeh rokovaní

Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
09.05.2016	Neformálne stretnutie účastníkov školenia s trénermi. Neformálne aktivity  zamerané na predstavenie sa, vzájomné spoznanie sa účastníkov konania.
	
10.05.2016	Oficiálny začiatok školenia. Predstavenie JINTu ako hosťujúcej organizácie školenia. Predstavenie miesta konania školenia vedúcim Youthhostela Don Bosco v Dilbeeku.  Privítanie účastníkov, predstavenie tímu trénerov, predstavenie účastníkov a programu školenia. 
Nasledovala prezentácia na tému Youthpass a Learning Buddies. Úvod do témy kompetencie, čo presne pojem „kompetencie“ v sebe zahŕňa, čo to znamená byť si vedomý svojich kompetencií. Na tému kompetencií následne prebehla neformálna aktivita v menších skupinách, ktoré mali za úlohu v časovom limite 1 hodiny vypracovať spoločne niekoľko zadaní. Zadania sa týkali tém kompetencií, neformálneho učenia, programu Erasmus +. Bol to priestor na tímovú prácu a tiež na definovanie svojich silných stránok ( kompetencií, ktoré sú mi vlastné ) a kompetencií, ktoré potrebujem získať, na ktorých potrebujem pracovať.
Poobede sa uskutočnil kvíz na tému Erasmus + YiA, opätovne sa pracovalo v skupinách. Cieľom kvízu bolo na jednej strane preveriť znalosti účastníkov školenia o programe Erasmus + YiA a zároveň informácie o ňom sprostredkovať . Nasledovala metóda World Café, v rámci ktorej sa pri okrúhlych stoloch diskutovalo na nasledovné témy: inklúzia, participácia a aktívne občianstvo, uznanie Youthpassu, podporná úloha NA v procese implementácie projektov.
Na záver dňa mal riaditeľ belgickej NA prezentáciu na tému história, súčasnosť a budúcnosť siete NA s prepojením na EK, mládežnícku politiku a prácu s mládežou.
Večer sa v mieste konania školenia uskutočnil aj spoločenský večer, na ktorom prebehli teambuildingové aktivity a účastníci neformálne prezentovali jednotlivé krajiny, ktoré zastupovali.
	
11.5.2016	V stredu doobeda pokračovalo World Café formou prezentácie výstupov z diskusií na jednotlivé témy v pléne. Osobitná pozornosť sa venovala téme a otázkam podpornej úlohy  NA v procese implementácie projektov. Na dané témy prebiehala diskusia, výmena skúseností, rôzne postrehy a možnosti. Výstupy z world café boli nasledovné:
Inklúzia- väčšina účastníkov sa zhodla na tom, že téma inklúzie je silná hodnota, avšak jej reálne implementovanie v praxi je problematické. Účastníci sa zhodli, že  problematickým je začleňovanie mladých ľudí s nedostatkom príležitostí do projektov. Tento problém bol spoločný pre väčšinu krajín. 
Participácia a aktívne občianstvo – v rámci tejto témy rezonovalo predovšetkým posilnenie práce s mládežou na miestnej, komunitnej úrovni. 
Youthpass a jeho uznanie – výstupom v rámci tejto témy bolo zistenie, že v jednotlivých krajinám je využívanie Youthpassu ako nástroja napr. pri hľadaní si práce, tiež povedomie o Youthpasse pomerne nízke. Viedla sa diskusia o možnostiach všeobecného uznávania Youthpassu ako „certifikátu“. Ako jedna z možností rezonovala možnosť pilotného uznávania Youthpassu  renomovanými NGO´s.  
Podporná úloha NA pri realizácii projektov – účastníci mapovali procesy vo svojich NA, ktorými zabezpečujú podporu organizáciám a jednotlivcom v procese od potenciálneho podania žiadosti, cez implementáciu projektu až po fázu záverečných správ.
Nasledoval priestor na individuálnu prácu ohľadom vlastných kompetencií. Účastníci mali za úlohu si jasne pomenovať  kompetencie, ktoré potrebujú zlepšiť, získať a aj zadefinovať spôsob, metódu ako to urobia. Zistené potom konzultovali so svojim  Learning Buddie, partnerom na diskusiu a výmenu názorov.
Poobede sa uskutočnil workshop na tému neformálne vzdelávanie. Workshop prebiehal metódami neformálneho vzdelávania, prostredníctvom ktorých si účastníci osvojili hlavné prvky a znaky neformálneho vzdelávania. Témou aktivít bolo neformálne vzdelávanie, jeho charakteristika a kľúčové znaky .
Nasledoval workshop na tému Kľúčové kvality, na ktorom sme sa oboznámili s metódou „Core quality“ a hlavnými princípmi tejto metódy. Potom si každý z účastníkov individuálne vyskúšal zostavenie diagramu v súlade  s metódou „ Core quality.“	
12.05.2016	Doobeda prebehli diskusie v skupinách na témy, ktoré si vybrali samotní účastníci. Témy boli nasledovné: podozrivé organizácie, neformálne skupiny a risk management, KA 2 intelektuálne výstupy, záverečné správy. Ja som sa zúčastnila výmeny skúseností a diskusie na témy : podozrivé organizácie – „ profesionálni“ žiadatelia a KA2 intelektuálne výstupy. V rámci skupiny tzv. profesionálni žiadatelia boli zaujímavé zistenia, že napr. NA Poľska má stanovenú výnimku, že vôbec neakceptuje žiadosti od neformálnych skupín mladých ľudí. Títo musia svoje projekty predkladať pod neziskovou organizáciou alebo inou právnickou osobou. NA Nemecka zvažuje zaviesť výnimku, že neformálne skupiny budú môcť podávať žiadosti o finančné príspevky do výšky 60 tisíc eur.

Poobede sa uskutočnila návšteva EK v Bruseli. Účastníci školenia sa stretli so zástupcami EK zodpovednými za Program Erasmus+, ktorí prezentovali jednotlivé oblasti, za ktoré zodpovedajú. Išlo o organizačnú štruktúru, komunikačnú stratégiu, IT nástroje, EDS, jednotlivé akcie a spôsob spolupráce na úrovni EK a NA. Taktiež boli účastníkom školenia prezentované hodnoty programu a EU politika týkajúca sa mládeže.
 	
13.05.2016	Zhodnotenie školenia
-	vyhodnotenie prínosu školenia individuálne účastníkmi školenia
Záver školenia	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Na školení bolo prezentovaných množstvo nápadov  a skúseností jednotlivých NA. Išlo o tréning nováčikov v NA, ktorý bol zameraný na individuálny rozvoj v kontexte pochopenia základných prvkov programu (hodnoty, neformálne vzdelávanie, Youthpass  a pod) a tiež získania širšieho obrazu o programe v kontexte  práce s mládežou, ale aj mládežníckych politík a tiež  spolupráce EK a NA. 	

6.	Prehľad prinesenej dokumentácie a miesto jej uloženia 

X:\Public\ERASMUS+\ERASMUS +\Silvia	

7.	Osobitne vyhodnotený očakávaný prínos ZPC 

Oboznámenie sa s hodnotami programu Erasmus+ a so širším rámcom, v rámci ktorého sa program realizuje. Získanie vedomostí o neformálnom vzdelávaní zážitkovými metódami, ktoré pomohli naozaj pochopiť základné charakteristiky neformálneho vzdelávania. Vytvorenie siete  kontaktov z iných NA. Vzájomná výmena doterajších skúseností, zdieľanie problémov, ale aj good practices.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Záverečná správa zo stretnutia bude dostupná na Internete. Najdôležitejšie a najzaujímavejšie body budú prezentované na internej porade NA.	

Súhlasím so zverejnením tejto správy na internete.

Dátum:	23.05.2016	
Správu vypracovala
(meno a priezvisko, podpis):	Mgr. Silvia Hamerlíková	
Správu schválila
(meno a priezvisko, podpis):	Mgr. Jana Ohrablová